C 58/21

Az 1308/2013/EU európai parlamenti és tanácsi rendelet 94. cikke (1) bekezdésének d) pontjában említett egységes dokumentumnak és egy borágazati elnevezéshez tartozó termékleírás közzétételére való hivatkozásnak a közzététele

(2020/C 58/09)

Ez a közzététel az 1308/2013/EU európai parlamenti és tanácsi rendelet (1) 98. cikke alapján jogot keletkeztet a kérelem elleni felszólalásra, amely az e közzététel időpontjától számított két hónapon belül tehető meg.

EGYSÉGES DOKUMENTUM

„DELLE VENEZIE”/„BENEŠKIH OKOLIŠEV”

PDO-IT-02360

A kérelem benyújtásának időpontja: 2017. április 10-én.

1. Bejegyzendő elnevezés

„delle Venezie”/„Beneških okolišev”

2. Tagállam

Olaszország

3. A földrajzi árujelző típusa

OEM

4. A szőlőből készült termékek kategóriái

1. Bor

4. Pezsgő

5. Minőségi pezsgő

8. Gyöngyözőbor

5. A bor(ok) leírása

„delle Venezie”/„Beneških okolišev” Pinot Grigio – Kategória: bor

Szín: szalmasárga és aranysárga között, alkalmanként rézvörös vagy rózsaszínű;

Aroma: a Pinot Grigio-ra jellemzően gyümölcsös, a körtétől az almáig terjedő fehér húsú gyümölcsök és trópusi gyümölcsök közötti felhangokkal, valamint a fehér virágok intenzív, esetenként enyhe aromás jegyeivel;

Íz: friss és harmonikus, száraztól közepesen szárazig;

Minimális összes alkoholtartalom (térfogatszázalék): 11 %;

Minimális cukormentes kivonat (g/l): 15 g/l.

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom 4,5 g/l, borkősavban kifejezve Maximális illósavtartalom (milliekvivalens/liter) Maximális összes kén-dioxid-tartalom (mg/l)

„delle Venezie”/„Beneških okolišev” Pinot Grigio Frizzante (gyöngyözőbor)

Szín: szalmasárga és aranysárga között, alkalmanként rézvörös vagy rózsaszínű;

Hab: finom és szertefoszló;

Aroma: a Pinot Grigio-ra jellemzően gyümölcsös, a körtétől az almáig terjedő fehér húsú gyümölcsök és trópusi gyümölcsök közötti felhangokkal, valamint a fehér virágok intenzív, esetenként enyhe aromás jegyeivel;

Íz: friss, kiegyensúlyozott savasság, harmonikus, száraztól közepesen szárazig;

Minimális összes alkoholtartalom (térfogatszázalék): 11 %;

Minimális cukormentes kivonat (g/l): 15 g/l.

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom 4,5 g/l, borkősavban kifejezve Maximális illósavtartalom (milliekvivalens/liter) Maximális összes kén-dioxid-tartalom (mg/l)

„delle Venezie”/„Beneških okolišev” Pinot Grigio Spumante (pezsgő)

Szín: szalmasárga és aranysárga között, alkalmanként rézvörös vagy rózsaszínű;

Hab: finom és hosszú ideig megmaradó;

Aroma: a Pinot Grigio-ra jellemzően gyümölcsös, a körtétől az almáig terjedő fehér húsú gyümölcsök és akár trópusi gyümölcsök közötti felhangokkal, valamint a fehér virágok és dió autoklávozás miatti intenzív, esetenként enyhe aromás jegyeivel;

Íz: friss, kiegyensúlyozott savasság, harmonikus a dosaggio zero és száraz közötti változatoknál;

Minimális összes alkoholtartalom (térfogatszázalék): 11,00 %;

Minimális cukormentes kivonat (g/l): 14,0 g/l.

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom 5 g/l, borkősavban kifejezve Maximális illósavtartalom (milliekvivalens/liter) Maximális összes kén-dioxid-tartalom (mg/l)

„delle Venezie”/„Beneških okolišev” Pinot Grigio „minőségi pezsgők”

Szín: szalmasárga és aranysárga között, alkalmanként rézvörös vagy rózsaszínű;

Hab: finom és hosszú ideig megmaradó;

Aroma: a Pinot Grigio-ra jellemzően gyümölcsös, a körtétől az almáig terjedő fehér húsú gyümölcsök és akár trópusi gyümölcsök közötti felhangokkal, valamint a fehér virágok és dió autoklávozás miatti intenzív, esetenként enyhe aromás jegyeivel;

Íz: friss, kiegyensúlyozott savasság, harmonikus a dosaggio zero és száraz közötti változatoknál;

Minimális összes alkoholtartalom (térfogatszázalék): 11,00 %;

Minimális cukormentes kivonat (g/l): 14,0 g/l.

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom 5 g/l, borkősavban kifejezve Maximális illósavtartalom (milliekvivalens/liter) Maximális összes kén-dioxid-tartalom (mg/l)

„delle Venezie”/„Beneških okolišev” Bianco (fehér) – Kategória: bor

Szín: zöldessárga és aranysárga között;

Aroma: gyümölcsös, fajtaösszetételtől függően fehér húsú és érett gyümölcsre emlékeztető felhangokkal, valamint a fehér virágok intenzív, esetenként enyhe aromás jegyeivel;

Íz: száraztól közepesen szárazig, harmonikus, strukturált, esetenként a savassághoz társuló friss jegyekkel;

Minimális összes alkoholtartalom (térfogatszázalék): 11,00 %;

Minimális cukormentes kivonat (g/l): 14,0 g/l.

Az alábbi táblázatban nem szereplő analitikai paraméterek megfelelnek a nemzeti és uniós jogszabályokban rögzített határértékeknek.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom 4,5 g/l, borkősavban kifejezve Maximális illósavtartalom (milliekvivalens/liter) Maximális összes kén-dioxid-tartalom (mg/l)

6. Borkészítési eljárások

a) Alapvető borászati eljárások

Nincsenek.

b) Maximális hozamok

Bianco (kategória: bor); Pinot Grigio (kategóriák: bor, pezsgő, minőségi pezsgő, gyöngyözőbor)

18 000 kg szőlő hektáronként

Bianco (kategória: bor); Pinot Grigio (kategóriák: bor, pezsgő, minőségi pezsgő, gyöngyözőbor)

126 hektoliter hektáronként

7. Körülhatárolt földrajzi terület

A „delle Venezie”/„Beneških okolišev” OEM borok előállításához körülhatárolt területet Trento autonóm megye, Friuli Venezia Giulia régió és Veneto régió alkotja.

8. Fontosabb borszőlőfajták

Chardonnay B.

Pinot Bianco B. – Pinot

Garganega B. – Garganego

Müller Thurgau B. – Riesling x Sylvaner

Verduzzo Friulano B. – Verduzzo

Verduzzo Trevigiano B. – Verduzzo

Tocai Friulano B. – Friulano

Tocai Friulano B. – Tai

Pinot Grigio – Pinot

Pinot Grigio – Pinot Gris

9. A kapcsolat(ok) leírása

„delle Venezie”/„Beneških okolišev” – Kategóriák: bor, pezsgő, minőségi pezsgő, gyöngyözőbor

A kapcsolat szempontjából releváns természeti tényezők: A „delle Venezie”/„Beneških okolišev” OEM területét Trento autonóm megye, Friuli Venezia Giulia régió és Veneto régió közigazgatási területei alkotják. Az északi részre jellemző hegylánc lezárja és körülveszi, illetve az északi és északkeleti hideg szelektől védi a szőlőtermesztés bölcsőjének számító termőterületet, amelyet számos jelentős vízhozamú és állandó áramlási sebességű folyó és patak szel át. A főbb folyók a következők: Adige, Brenta, Piave, Tagliamento és Isonzo. Az éghajlatra 10 és 14 °C közötti éves átlaghőmérséklet jellemző. A leghidegebb hónapot december és január, a legmelegebbet pedig július és augusztus jelenti 20 és 25 °C közötti átlaghőmérséklettel. Az átlagos éves csapadékmennyiség 700 és 1 300 mm között alakul. A sok eső ellenére megfelelő a talajok vízelvezetése. A csapadéknak és a jó vízellátásnak köszönhetően a talajok kellő víztartó képességet mutatnak és a területen nincs vízhiány. A „delle Venezie”/„Beneških okolišev” OEM terület éghajlatát jellemző egyéb tényezők közé tartozik az északon az alpesi térség és az alpesi előhegység, délen pedig az Adriai-tenger által a hőmérséklet terén biztosított jelentős mérséklő hatás kombinációja, amelynek köszönhetően alacsonyabbak a téli és a nyári hőmérsékleti szélsőértékek. A légtömegek mozgásának az Adriai-tenger és a hegyvidéki rendszer által befolyásolt hatása szabályozza a légtömegek áramlását és az ebből következő csapadékot. Különösen a szélirány augusztus és szeptember hónap során megfigyelhető napközbeni változásai biztosítják optimális módon a hőmérsékletváltozás értékeit a szőlő éréséhez. Ennek megfelelően a három alkotóelemet jelentő alpesi térség és alpesi előhegység, az Adriai-tenger, valamint a teljes területet északtól délig átszelő folyók hálózata biztosítja a körülhatárolt földrajzi terület egészének homogén jellegét.

A talajok szempontjából az alpesi előhegységet és a dombokat főleg a mezozoikumból származó meszes-dolomitos képződmények alkotják, a talajszerkezet pedig alkalmas a víz elvezetésére.

Az alacsonyan fekvő részek a teljes területet átszelő különböző folyók által szállított anyagokból származó folyami hordalékokból állnak és talajszerkezetük a homokos vályogtól a homokos-iszapos vályogig terjed, esetenként általánosan jó vízelvezető képességű és a szőlőtermesztéshez különösen jól illő mély agyagos-iszapos üledékekkel.

A kapcsolat szempontjából releváns történelmi és emberi tényezők: Olaszország északkeleti részének első szőlőültetvényei az időszámításunk előtti hetedik és ötödik század közötti időszakra nyúlnak vissza. A „delle Venezie”/„Beneških okolišev” bor előállításának történetében azonban a Velencei Köztársaság tölti be az összekötő kapocs szerepét. A San Michele all’Adige és Conegliano települések iskolái által oktatott és terjesztett új szőlészeti és borászati technikáknak köszönhetően indult el a modernkori szőlészet. Ehhez alapvető fontosságú volt a körülhatárolt földrajzi terület bortermelőinek hozzájárulása, akik a környezeti és gazdasági fenntarthatóságot ötvöző innovatív eljárásokat és szervezési módszereket vezettek be. Emellett azoknak a talajjavító szövetkezeteknek a szerepe is fontos, amelyek régóta végzik a fontos vízelosztó hálózatok kezelését a rendkívüli csapadékhiány okozta problémák enyhítésére.

A Chardonnay és a Pinot-fajták 19. század végi bevezetésével a térség az ország fő termesztési és termelési területévé vált mind a csendes borok, mind a gyöngyözőborok és pezsgők tekintetében. A „delle Venezie”/„Beneških okolišev” területe különösen a Pinot Grigio számára biztosít ideális feltételeket, tekintettel arra, hogy ebben a környezetben a legjobbak a szőlő minőségi és sajátos borászati jellemzői. A bortermelők 1977 óta a mai napig a „delle Venezie” és a szlovén kisebbségnek szóló „Beneških okolišev” földrajzi jelzéssel végzik az érintett borok forgalmazását.

„delle Venezie”/„Beneških okolišev” – Kategóriák: pezsgő (4), minőségi pezsgő (5), gyöngyözőbor (8)

A boroknak alapvetően a földrajzi környezetből levezethető minőségére/jellemzőire vonatkozó információk:

A pezsgő, minőségi pezsgő és gyöngyözőbor kategóriáknál a „delle Venezie” Pinot Grigio borok színe lényegében szalmasárga és aranysárga között változik, esetenként rézvöröstől rózsaszínűig terjedő árnyalatokkal (a fajta jellegzetes színezete esetén). A hab a gyöngyözőboroknál lényegében finom és szertefoszló, míg a pezsgőknél finom és hosszú ideig megmaradó, többek között az eltérő nyomástól függően.

A bor aromája a fajtára jellemző és gyümölcsös, a fehér húsú gyümölcsöket, például körtét és almát, sőt trópusi gyümölcsöket idéző felhangokkal, valamint a fehér virágok és dió autoklávozás miatti intenzív, esetenként enyhe aromás jegyeivel.

Az íz tekintetében a pezsgők és gyöngyözőborok egyaránt harmonikusak friss jegyekkel és kiegyensúlyozott savtartalommal; ezen túlmenően a pezsgő kategóriájú borok cukortartalma „dosaggio zero” és „száraz”, míg a gyöngyözőbor kategóriánál „száraz” és „közepesen száraz” között változik.

A földrajzi terület elemei és a termék minősége/jellemzői közötti, alapvetően a földrajzi környezetnek betudható okozati összefüggés:

A pezsgők, minőségi pezsgők és gyöngyözőborok fent bemutatott sajátos jellemzői a termőterület talaj- és éghajlati viszonyainak és az emberi tényezőknek az együttes hatásából származnak, amelyek a régi időktől kezdve egészen a mai napig befolyásolják a szőlő és a feldolgozási technológiák borászati potenciálját.

Ezen belül a termőterület földrajzi környezetére mérsékelt, friss és szeles éghajlat, valamint elegendő és egyenletes vízellátású, jó vízelvezetésű talaj jellemző, amely biztosítja a szőlőfürtök szabályos érését. Emellett a szőlőfürtök érése során a nappali és éjszakai hőmérsékletek jelentős ingadozása kihozza és megtartja a szőlő sav- és aromaprofilját, majd a borok ennek köszönhető frissességét.

Ezen túlmenően a Pinot Grigio fajta gombás betegségekkel, valamint környezeti és éghajlati tényezőkkel, például túlzott hővel és vízellátási egyensúlyhiányokkal szembeni érzékenysége miatt a szereplők komoly elkötelezettsége szükséges ahhoz, hogy a szőlő mindenekelőtt egészséges legyen, és a cukor és az aromaanyagok helyes egyensúlyával rendelkezzen, figyelembe véve a későbbi, megfelelő savasságú pezsgővé, minőségi pezsgővé és gyöngyözőborrá történő feldolgozást. Alapvető fontossággal bír a termelők hozzájárulása, azaz hogy az alany és a művelési módszer kiválasztásától kezdve a lombozat és a vízellátás szabályozásáig miként kezelik a szőlőültetvényt.

Mindez nélkülözhetetlen annak eléréséhez, hogy az így nyert szőlő alkalmas legyen a fajta sajátos érzékszervi jellemzőit mutató pezsgővé, minőségi pezsgővé és gyöngyözőborrá történő feldolgozásra.

Emellett a „delle Venezie”/„Beneških okolišev” pezsgők, minőségi pezsgők és gyöngyözőborok az autoklávozással bevezetett technológiai innováció eredményei is, hiszen ez a folyamat segíti az élesztők átalakításának hatékonyabbá tételét, javítva ezzel az előállított borok aromaprofilját és kellemes jellegét. Ily módon lehetséges kihozni a borok sajátos érzékszervi jellemzőit, ezen belül pedig kiemelni azokat friss és virágos jegyeket, amelyek elsősorban a szőlőből származnak és a Pinot Grigio borok ideális előállítási környezetét tükrözik.

A DOC területről származó Pinot Grigio pezsgők és gyöngyözőborok egyediségét és jellegzetességét tehát a pH és savegyensúly eredményezi; ez hozza ki a borok kellemes aromáját és ebből következő általános eleganciáját, amelyek a megfelelő borászati eljárások végeredményét jelentik.

„delle Venezie”/„Beneških okolišev” – Kategória: bor

A bornak alapvetően a földrajzi környezetből levezethető minőségére/jellemzőire vonatkozó információk:

A „delle Venezie”/„Beneških okolišev” Pinot Grigio borok színe az erjesztési folyamat eredményeként a halvány szalmasárga és az esetenként rézvöröstől rózsaszínűig terjedő árnyalatok között változik (a fajta jellegzetes színezete esetén). A bor aromája a fajtára jellemző gyümölcsös jegyeket mutatja, amelyek többek között a körtétől az almáig terjedő fehér húsú gyümölcsökre és akár trópusi gyümölcsökre emlékeztetnek, a fehér virágok intenzív, esetenként enyhe aromás jegyeinek kíséretében. A bor íze friss és harmonikus, és a változatok száraztól közepesen szárazig terjednek; a bort megkülönböztető frissességhez a fajtára jellemző savas felhang társul.

A termőterület talaj- és éghajlati viszonyait illetően a borok azokat a jellegzetes „friss” jegyeket mutatják, amelyeket lényegében a szőlő és ezáltal az előállított bor alapvető savassága és kiegyensúlyozott aromaprofilja eredményez.

A „delle Venezie”/„Beneških okolišev” fehérbor színe zöldessárga és aranysárga között változik. A bor gyümölcsös aromát és fajtaösszetételtől függően fehér húsú és érett gyümölcsre emlékeztető felhangokat mutat; illata intenzív, esetenként a fehér virágok enyhe aromás jegyeivel. A bor íze harmonikus, száraztól közepesen szárazig változik, strukturált, esetenként a savassághoz társuló friss jegyekkel.

A földrajzi terület elemei és a termék minősége és jellemzői közötti, alapvetően a földrajzi környezetnek betudható okozati összefüggés:

A fent bemutatott „delle Venezie”/„Beneških okolišev” Pinot Grigio és Bianco borok sajátos jellemzői a termőterület talaj- és éghajlati viszonyainak és az emberi tényezőknek az együttes hatásából származnak, amelyek a régi időktől kezdve egészen a mai napig befolyásolják a szőlő és a feldolgozási technológiák borászati potenciálját.

Ezen belül a termőterület földrajzi környezetére mérsékelt, friss és szeles éghajlat, valamint elegendő és egyenletes eloszlású felvehető vizet tartalmazó, jó vízelvezetésű talaj jellemző, amely biztosítja a szőlőfürtök szabályos érését és ezáltal a szőlő jelentős savtartalmának kialakulását. A szőlőfürtök érését kísérő nappali és éjszakai hőmérsékletek jelentős eltérése nyomán kialakul és megmarad a szőlő sav- és aromaprofilja, majd a borok ennek köszönhető frissessége.

Emellett – mivel a szóban forgó borok előállításához felhasznált fajták érzékenyek a gombás betegségekkel, valamint a környezeti és éghajlati tényezőkkel szemben – az alany és a művelési módszer kiválasztásától kezdve a lombozat szabályozásáig a végeredményhez meghatározó jelentőségű a szereplők hozzájárulása a szőlőültetvény kezelését illetően, mert csak így nyerhető egészséges, a cukor, savtartalom és aromaanyagok helyes egyensúlyát mutató szőlő.

Egészen a szőlő pincébe kerüléséig és a borászati műveletek elvégzéséig jelentős szerepet tölt be a bortermelők speciális jártassága, hiszen ez nélkülözhetetlen a borok sajátos érzékszervi tulajdonságainak megtartásához, ezáltal pedig a körülhatárolt földrajzi terület „delle Venezie”/„Beneških okolišev” boraira jellemző tipikus friss jegyeket mutató harmonikus borok előállításához.

A Pinot Grigio nem egy széles körben előforduló fajta; a tenyészidőszak során tartósan magas hőmérsékletekkel és vízhiánnyal küzdő környezetekben nem jelennek meg teljes mértékben a fajta tipikus érzékszervi jellemzői.

A szőlő sajátos érzékszervi jellemzőit illetően – függetlenül attól, hogy Pinot Grigio vagy bizonyos egyéb fajták alkotják-e a Bianco típus küvét – a szőlőpréselési ciklusok, valamint az erjesztés hőmérséklete és időtartama a fent bemutatott jellemzőkkel rendelkező borok előállítását célozzák.

Ezen belül a „delle Venezie”/„Beneških okolišev” Pinot Grigio bor érzékszervi jellemzői – amelyek immár az érzékszervi referenciaprofilt és ezáltal azt a tényezőt képviselik, amely a bort más területek Pinot Grigio boraitól megkülönbözteti – az említett környezeti tényezők kölcsönhatásának, valamint a bortermelők által az idők során megszerzett tapasztalatból és tudásból származó emberi tényezők együttesének az eredményét jelentik.

A sajátos minőségi és érzékszervi jellemzők, valamint a kiegyensúlyozott sav- és aromaprofil – amely kihozza a borok kellemes aromáját és ebből következő általános eleganciáját – a „delle Venezie”/„Beneških okolišev” Bianco esetében is az említett környezeti tényezők kölcsönhatásának és az emberi tényezők együttesének az eredményét jelentik.

10. További alapvető feltételek

Nincsenek.

A termékleíráshoz vezető link

https://www.politicheagricole.it/flex/cm/pages/ServeBLOB.php/L/IT/IDPagina/12853

(1) HL L 347., 2013.12.20., 671. o.